ai4bharat/Pralekha huggingface dataset:
મંત્રીમંડળ
મંત્રીમંડળે એર ઇન્ડિયા અને તેના સહાયક/સંયુક્ત સાહસનાં વિનિવેશ માટે એસપીવીની રચનાની મંજૂરી આપી
મંત્રીમંડળે એર ઇન્ડિયા અને તેના સહાયક/સંયુક્ત સાહસનાં વિનિવેશ માટે એસપીવીની રચનાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં એર ઇન્ડિયા અને તેનાં સહાયક/સંયુક્ત સાહસનાં વિનિવેશ માટે સ્પેશિયલ પર્પઝ વ્હિકલ  અને તેની સાથે સંબંધિત કામગીરીઓ માટે કાર્યોત્તર મંજૂરી આપી હતી.
વિગત :
એર ઇન્ડિયા એસેટ્સ હોલ્ડિંગ લિમિટેડ  નામની એક એસપીવીની રચના તેની પાસે જમા કાર્યરત મૂડીગત ઋણનાં ભંડાર માટે કરવામાં આવી છે. આ મૂડીગત ઋણનું ચાર સહાયક કંપનીઓ , એરલાઇન એલાઇડ સર્વિસીસ લિમિટેડ , એર ઇન્ડિયા એન્જિનીયરિંગ સર્વિસીસ લિમિટેડ  અને હોટેલ કોર્પોરેશન ઑફ ઇન્ડિયા લિમિટેડ  ઉપરાંત એર ઇન્ડિયાની ઓછી મહત્વપૂર્ણ સંપત્તિઓ પેન્ટિંગ અને કલાકૃતિઓ અને અન્ય બિન-સંચાલિત સંપત્તિઓમાં યોગદાન નથી.
- નાગરિક વિમાન ઉડ્ડયન મંત્રાલયે નવી એસપીવીની રચના માટે ઓર્ડર બહાર પાડ્યો છે. એસપીવી એર ઇન્ડિયા એસેટ્સ હોલ્ડિંગ લિમિટેડને 22 જાન્યુઆરી, 2018નાં રોજ સામેલ કરવામાં આવી હતી. એસપીવીનાં બોર્ડ ઑફ ડાયરેક્ટર્સમાં એર ઇન્ડિયા લિમિટેડનાં સીએમડી અને નાગરિક ઉડ્ડયન વિમાન મંત્રાલય, ખર્ચ વિભાગ, આર્થિક બાબતોનો વિભાગ, ડીઆઈપીએએમનાં સંયુક્ત સચિવ અને નિદેશક  એર ઇન્ડિયા સામેલ છે.
- અત્યાર સુધી એક સહાયક AIATSLને AIAHL અને એર ઇન્ડિયા લિમિટેડ વચ્ચે શેરખરીદીની સમજૂતી અનુસાર AIAHLને હસ્તાંતરિત કરવામાં આવી છે, જે શરતો અનુસાર છે, જેમાં ઋણદાતાની મંજૂરી સામેલ છે.
- AIATSLનાં વિનિવેશ  માટે પ્રાથમિક સૂચનાની જાણકારી  AIATSL દ્વારા 12 ફેબ્રુઆરી, 2019નાં જાહેર કરવામાં આવી હતી, જેમાં પોતાનો રસ દર્શાવવાની છેલ્લી તારીખ 26 માર્ચ, 2019 છે.
સરકારે નીચેની સંપત્તિઓને નવરચિત એસપીવીને હસ્તાંતરિત કરવાનો નિર્ણય લીધો છે :
- એર ઇન્ડિયા લિમિટેડનું 29,464 કરોડ રૂપિયાનું ઋણ
- સહાયક કંપનીઓ, જે એર ઇન્ડિયાનાં વ્યૂહાત્મક વિનિવેશ એટલે કે AIATSL, AIESL, AASLનો હિસ્સો નથી, એમને એસપીવીમાં ભેળવવામાં આવશે અને
- એર ઇન્ડિયા લિમિટેડની ઓછું મહત્વ ધરાવતી સંપત્તિઓ, પેઇન્ટિંગ અને બિનકાર્યરત સંપત્તિઓ
અસર:
આ મંજૂરીથી એર ઇન્ડિયાની સહાયક કંપનીઓ AIATSL, AIESL, AASL અને HCIના માલને ગોદામમાં રાખવા માટે નવરચિત એસપીવી કંપનીઓને એર ઇન્ડિયાથી સરળતા થઈ જશે. વિનિવેશની પ્રક્રિયાનો ઉપયોગ એર ઇન્ડિયાની કાર્યકારી મૂડીની દેણદારી શરૂ કરવા માટે થઈ શકશે, જેની એસપીવીમાં રાખવામાં આવેલી કોઈ પણ સંપત્તિને સુરક્ષા પ્રાપ્ત નથી.
NP/RP
(Visitor Counter : 123
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 120.27 કરોડ લોકોને રસી આપવામાં આવી
- સાજા થવાનો દર હાલમાં 98.33% નોંધાયો, માર્ચ 2020 પછીથી સૌથી વધુ
- છેલ્લા 24 કલાકમાં 9,868 દર્દીઓ સાજા થયા, કુલ વધીને 3,39,77,830 દર્દીઓ સાજા થયા
- છેલ્લા 24 કલાકમાં ભારતમાં 10,549 નવા કેસ નોંધાયા
- ભારતમાં સક્રિય કેસનું ભારણ 1,10,133 થયું
- સક્રિય કેસ કુલ કેસનાં 1% કરતા ઓછા છે, હાલમાં 0.32% છે, માર્ચ 2020 પછી સૌથી ઓછા
- દૈનિક પોઝિટિવીટી દર 0.89% પહોંચ્યો, છેલ્લા 53 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 12 દિવસથી 2% કરતા ઓછો થઈ ગયો છે, હાલમાં 0.89% છે
- કુલ 63.71 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સૂક્ષ્મ, લઘુ અને મધ્યમ ઉદ્યોગ મંત્રાલય
કેવીઆઇસીએ ડબલ લેયરના ખાદીના માસ્ક વિકસાવ્યાં; મોટી સંખ્યામાં ઓર્ડર્સ મેળવ્યાં
કેવીઆઇસી જમ્મુ અને કાશ્મીરને ટૂંક સમયમાં 7.5 લાખ માસ્કનો પુરવઠો પૂરો પાડશે
કેવીઆઇસીના ચેરમેને કેવીઆઇસી કેન્દ્રોને જિલ્લા કલેક્ટરોને 500 માસ્ક નિઃશુલ્ક આપવાની અપીલ કરી
ખાદી અને કુટિર ઉદ્યોગ પંચ એ ડબલ લેયરના ખાદીના માસ્ક સફળતાપૂર્વક વિકસાવ્યાં છે અને મોટી સંખ્યામાં એનો પુરવઠો પૂરો પાડવા માટે ઓર્ડર મેળવ્યાં છે. પોતાની સફળતામાં વધારો કરતા કેવીઆઇસીએ તાજેતરમાં જમ્મુ અને કાશ્મીર સરકાર પાસેથી 7.5 લાખ ખાદી માસ્કનો પુરવઠાનો ઓર્ડર મેળવ્યો હતો, જેમાંથી એકલા 5 લાખ માસ્કનો પુરવઠો જમ્મુ જિલ્લાને પૂરો પાડવામાં આવશે, 1.40 લાખ માસ્ક ફુલવામા જિલ્લાને આપવામાં આવશે, એક લાખ માસ્ક ઉધમપુર જિલ્લાને અને 10,000 કુપવાડા જિલ્લાને આપવામાં આવશે. આ માસ્ક 20 એપ્રિલ સુધીમાં આ જિલ્લાઓનાં ડેવલપમેન્ટ કમિશનરને સહાય કરવા માટે પૂરા પાડવામાં આવશે. કોટનનાં પુનઃઉપયોગ કરી શકાય એવા આ માસ્ક 7 ઇંચ  બાય 9 ઇંચ ના છે, જેમાં ત્રણ પ્લેટ છે, બાંધવા માટે ખૂણા પર ચાર પટ્ટી છે.
કેવીઆઇસીના ચેરમેન શ્રી વી કે સક્સેનાએ કહ્યું હતું કે, “કેવીઆઇસીએ આ માસ્કનું ઉત્પાદન કરવા માટે બે લેયરની ખાદીનો ઉપયોગ કર્યો છે, કારણ કે એનાથી 70 ટકા ભેજ અંદર જળવાઈ રહે છે, ત્યારે એમાંથી હવા સરળતાપૂર્વક પસાર થાય છે. એટલે આ શ્રેષ્ઠ માસ્ક સરળતાપૂર્વક ઉપલબ્ધ થશે, જે ફેસ માસ્કનાં વિકલ્પ સ્વરૂપે ખિસ્સામાં રાખી પણ શકાશે.”
શ્રી સક્સેનાએ જણાવ્યું હતું કે, “આ માસ્ક વધારે વિશેષ છે, કારણ કે તેઓ હાથથી વણેલી ખાદીના કાપડમાંથી બનેલા છે, જેમાંથી શ્વાસ લેઈ શકાય છે, એનો પુનઃઉપયોગ સરળતાપૂર્વક કરી શકાય છે. વળી આ માસ્ક ધોઈ શકાય છે અને બાયોડિગ્રેટેડબલ પણ છે.”
અત્યારે જમ્મુ નજીક નગ્રોટ્ટામાં ખાદી સ્ટિચિંગ સેન્ટર માસ્ક સ્ટિચિંગ સેન્ટરમાં પરિવર્તિત થઈ ગયું છે, જે દરરોજ 10,000 માસ્કનું ઉત્પાદન કરે છે, ત્યારે બાકીનાં ઓર્ડર્સ શ્રીનગરમાં અને એની આસપાસ સ્થિત સ્વયં સહાય જૂથો  અને ખાદી સંસ્થાઓમાં વહેંચી દેવામાં આવ્યાં છે.
એક મીટર ખાદીમાં બે સ્તર ધરાવતા 10 માસ્ક બનશે. 7.5 લાખ માસ્ક બનાવવા માટે આશરે 75,000 મીટર ખાદીનો ઉપયોગ થશે. એનાથી ખાદીના કારીગરોની આજીવિકાની તકોમાં વધારો થશે. જમ્મુ અને કાશ્મીરની ખાદી સંસ્થાઓ ઊનમાંથી કાપડ બનાવે છે એટલે માસ્ક બનાવવા કોટન હરિયાણા અને ઉત્તરપ્રદેશની સંસ્થાઓ પાસેથી ખરીદવામાં આવ્યું છે અને જિલ્લા વહીવટીતંત્ર પાસેથી વિશેષ મંજૂરી મેળવીને એને જમ્મુ અને કાશ્મીરમાં મોકલવામાં આવ્યું છે.
દરમિયાન સમગ્ર દેશમાં સ્થાનિક વહીવટીતંત્રને ટેકો આપવા કેવીઆઇસીનાં ચેરમેન દ્વારા તમામ ખાદી સંસ્થાઓને સંબંધિત જિલ્લાઓના જિલ્લા કલેક્ટરને ઓછામાં ઓછા 500 માસ્ક ફ્રીમાં આપવાની વિનંતી કરી છે, જેથી એનો ઉપયોગ કરી શકાય અને માસ્કને માગને પૂર્ણ કરવામાં મદદ મળે. કેવીઆઇસી 2400 સક્રિય ખાદી સંસ્થાઓ ધરાવે છે અને આ કામગીરીથી દેશમાં 12 લાખ માસ્ક પ્રદાન થશે. આ અપીલ પછી ઘણી ખાદી સંસ્થાઓએ જિલ્લા કલેક્ટરને 500 માસ્ક પ્રદાન કરવાની કામગારી શરૂ કરી છે. શ્રી સક્સેનાએ વધુમાં ઉમેર્યું હતું કે, “કોરોના રોગચાળા સામે લડવા ચહેરા પર માસ્ક અતિ આવશ્યક અને મહત્ત્વપૂર્ણ સામગ્રી છે. આ માસ્ક ડીટી ફેબ્રિકમાંથી બનાવવામાં આવ્યાં છે, જે ભારતનું એકમાત્ર સોલ્યુશન છે, જે ગુણવત્તા પૂર્ણ કરે છે અને વધારે માગને પૂરી કરી શકે છે, ત્યારે તબીબી માર્ગદર્શિકાઓને સચોટતાપૂર્વક પૂર્ણ કરે છે.”
GP/RP
(
કેન્દ્રીય જાહેર સેવા આયોગ
જુલાઈ, 2021ના મહિના દરમિયાન કેન્દ્રીય જાહેર સેવા આયોગ દ્વારા ભરતીના પરિણામોને અંતિમ સ્વરૂપ આપવામાં આવ્યું
કેન્દ્રીય જાહેર સેવા આયોગ દ્વારા જુલાઈ, 2021ના મહિના દરમિયાન નીચેના ભરતીના પરિણામોને અંતિમ સ્વરૂપ આપવામાં આવ્યું છું. ભલામણ કરેલા ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
સંપૂર્ણ સૂચિ માટે અહીં ક્લિક કરો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
પ્રધાનમંત્રીનું કાર્યાલય
લચિત દિવસના અવસરે, પ્રધાનમંત્રીએ લચિત બોરફુકનને શ્રદ્ધાંજલિ આપી
પ્રધાનમંત્રી નરેન્દ્ર મોદીએ લચિત દિવસ નિમિત્તે લચિત બોરફુકનને શ્રદ્ધાંજલિ આપી હતી.
એક ટ્વિટમાં, પ્રધાનમંત્રીએ કહ્યું;
"આજે, લચિત દિવસ નિમિત્તે, હું હીરો લચિત બોરફુકનને શ્રદ્ધાંજલિ અર્પણ કરું છું. તેમને બહાદુરી, સન્માન અને આસામની ભવ્ય સંસ્કૃતિના સમર્થક તરીકે સર્વત્ર યાદ કરવામાં આવે છે. તેઓ હંમેશા બધા માટે સમાનતાના મૂલ્યો, ન્યાય અને ગૌરવ માટે પ્રતિબદ્ધ રહ્યા છે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે નોંધપાત્ર સીમાચિન્હ પાર કર્યું
- નવા કેસ લગભગ 3 મહિના પછી પ્રથમ વખત 50,000થી ઓછા નોંધાયા
- સક્રિય કેસ કુલ કેસના 10% કરતા ઓછા
- સક્રિય કેસમાં ધરખમ ઘટાડો; હવે સક્રિય કેસ 7.5 લાખથી નીચે
- છેલ્લા 24 કલાકમાં 69,720 દર્દીઓ સાજા થયા છે
#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે નોંધપાત્ર સીમાચિન્હ પાર કર્યું, નવા કેસ લગભગ 3 મહિના પછી પ્રથમ વખત 50,000થી ઓછા નોંધાયા, સક્રિય કેસ કુલ કેસના 10% કરતા ઓછા, સક્રિય કેસમાં ધરખમ ઘટાડો; હવે સક્રિય કેસ 7.5 લાખથી નીચે
વધુ વિગતો માટે : https://pib.gov.in/PressReleasePage.aspx?PRID=1666027
આગામી સમયમાં આવી રહેલી તહેવારોની લાંબી ઋતુ દરમિયાન પ્રધાનમંત્રીના જન આંદોલનના અમલીકરણ અંગે ડૉ. હર્ષવર્ધને ગુજરાતના નાયબ મુખ્યમંત્રી શ્રી નીતિનભાઇ પટેલ સાથે ચર્ચા કરી
વધુ વિગતો માટે : https://pib.gov.in/PressReleasePage.aspx?PRID=1665957
પુરાવા આધારિત ભારતમાં રાષ્ટ્રીય કૃમિનાશ દિવસની અસર, 14 રાજ્યોમાં કૃમિના વ્યાપમાં ઘટાડો નોંધાય છે; જ્યારે 9માં નોંધપાત્ર ઘટાડો દેખાયો છે
વધુ વિગતો માટે : https://pib.gov.in/PressReleasePage.aspx?PRID=1666053
ભારત-ઓમાન સંયુક્ત કમિશનની 9 મી સત્રની વર્ચ્યુઅલ બેઠક યોજાઇ
વધુ વિગતો માટે : https://www.pib.gov.in/PressReleseDetail.aspx?PRID=1665998
પ્રધાનમંત્રી મોદીએ ગ્રાન્ડ ચેલેન્જીસ વાર્ષિક બેઠક 2020માં મુખ્ય સંબોધન કર્યું
વધુ વિગતો માટે : https://pib.gov.in/PressReleasePage.aspx?PRID=1666030
‘ગ્રાન્ડ ચેલેન્જીસ વાર્ષિક બેઠક 2020’ માં પ્રધાનમંત્રીના મુખ્ય સંબોધનનો મૂળપાઠ
વધુ વિગતો માટે : https://pib.gov.in/PressReleasePage.aspx?PRID=1666041
FACTCHECK
(Visitor Counter : 172
પ્રધાનમંત્રીનું કાર્યાલય
પ્રધાનમંત્રીશ્રી નરેન્દ્ર મોદીએ રાષ્ટ્રીય ટેકનોલોજી દિવસ પર વૈજ્ઞાનિકોને બિરદાવ્યાં
આજે પ્રધાનમંત્રી શ્રી નરેન્દ્ર મોદીએ દેશમાં એવા તમામ વિજ્ઞાનીઓને બિરદાવ્યાં હતાં, જેઓ અન્ય લોકોના જીવનમાં સકારાત્મક પરિવર્તનો લાવવા વિજ્ઞાન અને ટેકનોલોજીનો ઉપયોગ કરી રહ્યાં છે.
શ્રી મોદીએ રાષ્ટ્રીય ટેકનોલોજી દિવસના પ્રસંગે ટ્વીટ કર્યું હતું.
તેમણે કહ્યું હતું કે, “રાષ્ટ્રીય ટેકનોલોજી દિવસ પર આપણો દેશ એ તમામ વૈજ્ઞાનિકોને સલામ કરે છે, જેઓ અન્ય લોકોનાં જીવનમાં સકારાત્મક પરિવર્તન લાવવા માટે ટેકનોલોજીનો ઉપયોગ કરે છે. આપણે આ દિવસની ઉજવણી વર્ષ 1998માં આપણા વૈજ્ઞાનિકોએ મેળવેલી ઉત્કૃષ્ટ સફળતા માટે કરીએ છીએ. આ ભારતના ઇતિહાસમાં સીમાચિહ્નરૂપ સિદ્ધિ હતી.”
11 મે, 1998ના રોજ થયેલા પોખરણના પરીક્ષણનો સંદર્ભમાં પ્રધાનમંત્રીએ કહ્યું હતું કે, એ સમયે મજબૂત રાજકીય નેતૃત્વને કારણે જ પરમાણુ પરીક્ષણ શક્ય બન્યું હતું. પ્રધાનમંત્રીએ એમના મન કી બાત કાર્યક્રમ પૈકીના એક કાર્યક્રમ દરમિયાન પરીક્ષણો વિશે એમનું અવતરણ પણ ટાંક્યું હતું.
તેમણે કહ્યું હતું કે, “વર્ષ 1998માં પોખરણમાં પરીક્ષણોએ મજબૂત રાજકીય નેતૃત્વ ફરક પેદા કરી શકે છે એ પણ દર્શાવ્યું હતું. અહીં મેં પોખરણ, ભારતનાં વિજ્ઞાનીઓ અને અટલજીના નોંધપાત્ર નેતૃત્વ વિશે જે જણાવ્યું છે એ અગાઉ #MannKiBaat કાર્યક્રમોમાંથી એક કાર્યક્રમમાં જણાવ્યું હતું.”
વધુમાં શ્રી મોદીએ ટ્વીટ કર્યું હતું કે, “અત્યારે ટેકનોલોજી કોવિડ-19થી દુનિયાને મુક્ત કરવાના પ્રયાસોમાં ઘણી મદદરૂપ થઈ રહી છે. હું કોરોના વાયરસમાંથી મુક્તિ મેળવવાની વિવિધ રીતો પર સંશોધન અને નવીનતામાં મોખરે રહેલા આ તમામ લોકોને બિરદાવું છું. સ્વસ્થ અને શ્રેષ્ઠ પૃથ્વીની રચના કરવા ચાલો આપણે ટેકનોલોજીનો ઉપયોગ કરવાનું જાળવી રાખીએ.”
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 200.61 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 26,04,797 ડોઝ આપવામાં આવ્યા
ભારતમાં સક્રિય કેસનું ભારણ 1,45,654 થયું
સક્રિય કેસનું ભારણ હાલમાં 0.33% છે
સાજા થવાનો દર હાલમાં 98.47% નોંધાયો
છેલ્લા 24 કલાકમાં 18,517 દર્દીઓ સાજા થયા, કુલ વધીને 4,31,32,140 દર્દીઓ સાજા થયા
છેલ્લા 24 કલાકમાં ભારતમાં 20,557 નવા કેસ નોંધાયા
દૈનિક પોઝિટિવીટી દર 4.13% પહોંચ્યો
સાપ્તાહિક પોઝિટિવીટી દર હાલમાં 4.64% છે
કુલ 87.06 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,98,034 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
મંત્રીમંડળ
મંત્રીમંડળે પ્રધાનમંત્રી આવાસ યોજના– ગ્રામીણને માર્ચ, 2019થી આગળ યથાવત ચાલુ રાખવા માટે મંજૂરી આપી 
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રધાનમંત્રી આવાસ યોજના– ગ્રામીણ ને માર્ચ 2019થી આગળ  ફેઝ-II સુધી નીચે મુજબ અમલીકૃત કરવા માટે મંજૂરી આપી દીધી છે:
- 2022 સુધી પીએમએવાય-જી બીજા તબક્કા અંતર્ગત કુલ 1.95 કરોડ ઘરોનું નિર્માણ કરવાનો લક્ષ્યાંક
- પ્રધાનમંત્રી આવાસ યોજના- ગ્રામીણ ને બીજા તબક્કામાં વર્ષ 2019-20 સુધી પીએમએવાય-જીફેઝ-Iના વર્તમાન નિયમો અનુસારચાલુ રાખવી જેમાં 76,500 કરોડ રૂપિયાની નાણાકીય જોગવાઈ  સાથે 60 લાખ ઘરોના નિર્માણનો લક્ષ્યાંક છે.
- આગામી નાણા પંચ ચક્રમાં આ યોજનાને જરૂરી પ્રક્રિયા અનુસાર ત્રીજા પક્ષ દ્વારા યોજના/કાર્યક્રમની મુલવણી આધારિત યોગ્ય મંજૂરી અને સહમતી મળ્યા બાદ 2019-20થી પણ આગળ 2021-22 સુધી ચાલુ રાખવી.
- અંતિમ આવાસ યાદીમાંથી યોગ્યતા ધરાવતા વધારાના પરિવારોને 1.95 કરોડ મકાનોની મહત્તમ મર્યાદા સાથે પીએમએવાય-જીની કાયમી પ્રતીક્ષા યાદી માં પ્રાથમિકતાના ધોરણે એવા રાજ્યો અને કેન્દ્ર શાસિત પ્રદેશોમાં સમાવિષ્ટ કરવા કે જ્યાં પીડબ્લ્યુએલ ખર્ચાઈ ગયું હોય અને આ રાજ્યો/ કેન્દ્ર શાસિત પ્રદેશોને નાણા મંત્રાલય સાથે ચર્ચા કરીને ગ્રામીણ વિકાસ મંત્રીની મંજૂરી મેળવ્યા બાદ લક્ષ્યાંક ફાળવવો.
- 2019-20 સુધી કાર્યક્રમ વ્યવસ્થાપન એકમ  અને રાષ્ટ્રીય તકનીકી સહયોગ એજન્સી ને યથાવત ચાલુ રાખવા
- યોજનાનો માન્યતાનો સમયગાળો હોય ત્યાં સુધી ઈબીઆરના વર્તમાન વ્યવસ્થાતંત્રના માધ્યમથી વધારાની નાણાકીય જરૂરિયાતને ઉધાર લેવી.
- કાર્યક્રમ ભંડોળના વહીવટી ખર્ચમાં 4 ટકાથી ઘટાડો કરીને 2 ટકા કરવો. વહીવટી ઘટક માટે ફાળવવામાં આવેલ 2 ટકા કાર્યક્રમ ભંડોળને વિભાજીત કરવામાં આવશે. કેન્દ્રીય સ્તર પર 0.30 ટકા કાર્યક્રમ ભંડોળ યથાવત રહેશે અને બાકીનું 1.70 ટકા કાર્યક્રમ ભંડોળ વહીવટી ભંડોળ તરીકે રાજ્યો અને કેન્દ્ર શાસિત પ્રદેશોએ ફાળવવામાં આવશે.
લાભ:
બાકી રહી ગયેલા ગ્રામીણ પરિવારો કે જેઓ ઘરવિહોણા છે અને/અથવા જર્જરિત મકાનોમાં જીવી રહ્યા છે તેમને 1.95 કરોડ ઘરોની મહત્તમ મર્યાદા સાથે 2022 સુધીમાં પાકા મકાનો આપવામાં આવશે.
RP
(Visitor Counter : 841
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધીને તેમની જયંતી પર નમન કર્યા
પ્રધાનમંત્રી શ્રી નરેન્દ્ર મોદીએ ગાંધી જયંતીના વિશેષ અવસર પર મહાત્મા ગાંધીને શ્રદ્ધાંજલિ આપી છે.
એક X પોસ્ટમાં, પ્રધાનમંત્રીએ કહ્યું;
“હું ગાંધી જયંતીના વિશેષ અવસર પર મહાત્મા ગાંધીને નમન કરું છું. તેમના કાલાતીત ઉપદેશો આપણા માર્ગને પ્રકાશિત કરતા રહે છે. મહાત્મા ગાંધીની અસર વૈશ્વિક છે, જે સમગ્ર માનવજાતને એકતા અને કરુણાની ભાવનાને આગળ વધારવા પ્રેરિત કરે છે. તેના સપનાને સાકાર કરવા માટે આપણે હંમેશા કામ કરીએ. તેમના વિચારો દરેક યુવાનને તે પરિવર્તનના એજન્ટ બનવા માટે સક્ષમ બનાવે જેનું તેમણે સ્વપ્ન જોયું હતું, સમગ્રતઃ એકતા અને સંવાદિતાને પ્રોત્સાહન આપે છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
અખબારી યાદી
આજે 10:30 કલાકે રાષ્ટ્રપતિ ભવન ખાતે યોજાયેલા એક સમારંભમાં શ્રી સંજય કોઠારીએ કેન્દ્રીય વિજિલન્સ આયુક્ત તરીકે શપથ લીધા હતા. તેમણે રાષ્ટ્રપતિ સમક્ષ તેમના ઓફિસના શપથ લઇને ઔપચારિક વિધિ પૂર્ણ કરી હતી.
(Visitor Counter : 121
પ્રધાનમંત્રીનું કાર્યાલય
દિલ્હી એ 130 કરોડથી વધુ લોકોની મોટી આર્થિક અને વ્યૂહાત્મક શક્તિની રાજધાની છે, તેની ભવ્યતા પ્રગટ થવી જોઈએ: પ્રધાનમંત્રી
દિલ્હીમાં 21મી સદીના આકર્ષણો વિકસિત કરવા માટે કાર્ય ચાલી રહ્યું છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે દેશના પ્રત્યેક શહેર, પછી તે નાનું હોય કે મોટું, તે ભારતના અર્થતંત્રનું કેન્દ્ર બનવા જઈ રહ્યા છે, આમ છતાં, દિલ્હીએ રાષ્ટ્રીય રાજધાની તરીકે વિશ્વમાં પોતાની હાજરી નોંધાવતા 21મી સદીની ભવ્યતા પ્રગટ કરવી જોઈએ. તેમણે કહ્યું કે જૂના શહેરને આધુનિક બનાવવા માટે અનેક પ્રયાસો કરવામાં આવી રહ્યા છે. પ્રધાનમંત્રી વિડીયો કોન્ફરન્સિંગના માધ્યમથી ડ્રાઈવર વિનાની પ્રથમ મેટ્રો સંચાલનના ઉદ્ઘાટન અને દિલ્હી મેટ્રોના એરપોર્ટ એક્સપ્રેસ લાઇન સુધી નેશનલ કોમન મોબિલિટી કાર્ડ જાહેર કર્યા બાદ આ સંબોધન કરી રહ્યા હતા.
શ્રી મોદીએ જણાવ્યું હતું કે સરકારે કરમાં છૂટ આપીને ઇલેક્ટ્રિક મોબિલિટીને પ્રોત્સાહન આપ્યું છે. તેમણે કહ્યું કે રાજધાનીના જૂના ઇન્ફ્રાસ્ટ્રકચરને આધુનિક ટેકનોલોજી આધારિત ઇન્ફ્રાસ્ટ્રકચરમાં પરિવર્તિત કરવામાં આવી રહ્યું છે. આ વિચારધારા સેંકડો કોલોનીઓને નિયમિત બનાવીને ઝૂંપડપટ્ટીમાં રહેતા લોકોની જીવન સ્થિતિ વધુ સારી બનાવવાની જોગવાઈ તેમજ જૂના સરકારી મકાનોનું પર્યાવરણ અનુકૂળ આધુનિક માળખામાં પરિવર્તિત કરવાના કાર્યમાં જોવા મળે છે.
પ્રધાનમંત્રીએ ભાર મૂકતાં જણાવ્યું હતું કે દિલ્હી એ જૂનું પર્યટક સ્થળ છે અને સાથે સાથે દિલ્હીમાં 21મી સદીના આકર્ષણ વિકસિત કરવા માટે કાર્ય ચાલી રહ્યું છે. તેમણે કહ્યું કે દિલ્હી એ આંતરરાષ્ટ્રીય સંમેલનો, આંતરાષ્ટ્રીય પ્રદર્શનો અને આંતરરાષ્ટ્રીય વેપારી પ્રવાસન સ્થળ બની ગયું છે. રાજધાનીના દ્વારકા વિસ્તારમાં સૌથી મોટું કેન્દ્ર નિર્માણ પામી રહ્યું છે. એ જ રીતે, ઘણા મોટા ભારત વંદના પાર્કની સાથે સાથે નવા સંસદ ભવન માટેનું કાર્ય પણ શરૂ થઈ ગયું છે. તે માત્ર દિલ્હીના હજારો લોકોને રોજગારી જ નહિ આપે પરંતુ સાથે સાથે તે શહેરનું ચિત્ર પણ બદલી નાંખશે.
સૌપ્રથમ ડ્રાઈવર વિનાની મેટ્રો ઓપરેશન અને દિલ્હી મેટ્રોના એરપોર્ટ એક્સપ્રેસ લાઇન માટે રાષ્ટ્રીય કોમન મોબિલિટી કાર્ડના વિસ્તરણની જાહેરાત કરતી વખતે રાજધાનીના નાગરિકોને અભિનંદન આપતા પ્રધાનમંત્રીએ જણાવ્યું કે, “દિલ્હી એ 130 કરોડથી વધુ લોકોની મોટી આર્થિક અને વ્યૂહાત્મક શક્તિની રાજધાની છે, તેની ભવ્યતા પ્રગટ થવી જોઈએ.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રી અને ફ્રાન્સના રાષ્ટ્રપતિ વચ્ચે ટેલીફોન પર વાતચીત થઇ
પ્રધાનમંત્રી શ્રી નરેન્દ્ર મોદીએ આજે ફ્રાન્સના રાષ્ટ્રપતિ મહામહિમ ઇમેન્યુઅલ મેક્રોન સાથે ટેલીફોન પર વાતચીત કરી હતી.
ફ્રાન્સમાં કોવિડ-19 મહામારીના કારણે સંખ્યાબંધ લોકોના મૃત્યુ બદલ પ્રધાનમંત્રીએ મહામહિમ રાષ્ટ્રપતિ મેક્રોન સમક્ષ ઘેરા શોકની લાગણી વ્યક્ત કરી હતી. બંને નેતાઓ વચ્ચે વર્તમાન સમયમાં ઉભી થયેલી કટોકટીના સ્થાનિક અને આંતરરાષ્ટ્રીય પરિબળો પર ચર્ચા થઇ હતી અને વર્તમાન પરિસ્થિતિમાં વૈશ્વિક સહયોગ તેમજ એકતાના મહત્વ પર તેમણે પ્રકાશ પાડ્યો હતો. તેઓ સંમત થયા હતા કે, આ વાયરસના ફેલાવાને રોકવા અંગેના પગલાં લેવા માટે અને સારવાર તેમજ રસી વિકસાવવા માટે થયેલા રીસર્ચ અંગે બંને દેશોના નિષ્ણાતોની ટીમ સક્રીય રીતે માહિતીનું આદાન-પ્રદાન કરશે.
ફ્રાન્સના રાષ્ટ્રપતિ પ્રબળપણે સંમત થયા હતા કે, કોવિડ-19 કટોકટી સામે પ્રધાનમંત્રીનો દૃષ્ટિકોણ આધુનિક ઇતિહાસમાં ખરેખર ટર્નિંગ પોઇન્ટ છે અને દુનિયાને નવી વૈશ્વિકરણની માનવ કેન્દ્રિત પરિકલ્પના બનાવવાની તક આપે છે.
બંને દેશના નેતાઓએ જળવાયુ પરિવર્તન જેવી અન્ય વૈશ્વિક ચિંતાઓ પરથી પણ ધ્યાન ખસે નહીં તેના મહત્વનો ઉલ્લેખ કર્યો હતો કારણ કે તે પણ સમગ્ર માનવજાતને અસર કરે છે. તેમણે વર્તમાન કટોકટીના સમયમાં આફ્રિકા જેવા ઓછા વિકસિત દેશો પર વિશેષ ધ્યાન આપવાની જરૂરિયાત પર પણ ભાર મૂક્યો હતો.
મહામહિમ રાષ્ટ્રપતિ મેક્રોને પ્રધાનમંત્રીના સૂચનને ઉષ્માભેર આવકાર્યું હતું. પ્રધાનમંત્રીએ સૂચન આપ્યું હતું કે, મહામારીના કારણે પોતાના ઘરમાં જ કેદ થઇ ગયેલા લોકોની માનસિક અને શારીરિક તંદુરસ્તી સુનિશ્ચિત કરવા માટે યોગ ખૂબ જ અનુકૂળ માધ્યમ છે. તેમણે પુષ્ટિ કરી હતી કે, વર્તમાન સ્વાસ્થ્ય કટોકટીની સ્થિતિમાં ફ્રાન્સમાં નવા ચિકિત્સકોમાં યોગ ખૂબ પ્રચલિત છે.
બંને નેતાઓ સંમત થયા હતા કે, ભારત- ફ્રાન્સની ભાગીદારી વર્તમાન મુશ્કેલીના સમયમાં માનવ કેન્દ્રિત એકતાની લાગણી આગળ ધપાવવામાં યોગદાન આપશે.
RP
(
સંરક્ષણ મંત્રાલય
ચક્રવાત વાયુને ધ્યાનમાં રાખીને ભારતીય નૌકાદળ સ્ટેન્ટબાય નોટિસ પર
પશ્ચિમ નૌકાદળ કમાન્ડ, મુંબઈ મુખ્યાલય દ્વારા નીચેની પ્રારંભિક કામગીરીઓ શરૂ કરવામાં આવી છે, જેથી #CycloneVayu ની વિકસતી સ્થિતિ સામે તાત્કાલિક પ્રતિક્રિયા આપી શકાય:-
- રાજ્યનાં વહીવટીતંત્ર, સ્થાનિક જિલ્લા વહીવટીતંત્ર અને ભારતીય તટરક્ષક દળ સત્તામંડળે માછીમારોને દરિયામાં આગળ વધવા સામે ચેતવણી જાહેર કરી છે અને તોફાની હવામાનની સ્થિતિ સામે જરૂરી તમામ આગોતરી સાવચેતીનાં પગલાં લીધા છે.
- માનવીય સહાય અને આપત્તિ રાહત  ઇંટો અને રાહતસામગ્રી નક્કી કરેલા જહાજો પર ચઢાવી દેવામાં આવી છે તથા ટૂંકી નોટિસમાં તૈનાત થવા માટે સજ્જ છે.
- દરિયામાં ભારતીય નૌકાદળનાં જહાજો અને નિયમિત ઉડાન પર નીકળેલા વિમાન/હેલિકોપ્ટરોને દરિયામાં કાર્યરત માછીમારીનાં જહાજોને જાણકારી આપવાની અને તેમને દરિયાકિનારે પરત ફરવાની સલાહ આપવાની સૂચના આપવામાં આવી છે.
- ભારતીય નૌકાદળની ડાઇવિંગ અને રેસ્ક્યુ ટીમો તથા રાહત સામગ્રીઓને સિવિલ ઓથોરિટીને જરૂર મુજબ સહાય માટે તૈયાર રાખવામાં આવી છે.
- મુંબઈમાં ઇન્ડિયન નેવી હોસ્પિટલમાં તબીબી ટીમો અને સુવિધાઓને આકસ્મિક મેડિકલ સહાય માટે તૈનાત રાખવામાં આવી છે.
- P8I અને IL વિમાનને જરૂર મુજબ SAR અભિયાનો હાથ ધરવા તૈનાત રાખવામાં આવ્યાં છે.
- મુખ્યાલયો, ઑફશોર ડિફેન્સ એન્ડ એડવાઇઝરી ગ્રૂપે દરિયાકિનારાં તમામ પ્લેટફોર્મને ચક્રવાત “વાયુ” પર એડવાઇઝરી જાહેર કરી છે.
(Visitor Counter : 147
યુવા બાબતો અને રમત મંત્રાલય
ભારતીય હોકીનો મહિમા પુનર્જીવિત
ભારતીય હોકી ટીમને ઓલિમ્પિકમાં મેડલનો દુકાળ ખતમ કરવામાં 41 વર્ષ લાગ્યા. ટોક્યો ઓલિમ્પિક 2020માં મીઠી જીત મેળવીને એક દ્રઢ ભારતીય પુરુષ હોકી ટીમે ઇતિહાસ ફરીથી લખ્યો. ટોક્યો ઓલિમ્પિકમાં બ્રોન્ઝ માત્ર મેડલ જ નહોતો, પણ તેણે કરોડો દેશવાસીઓની આશાઓ અને સપનાઓને સાકાર કર્યા છે.
એક સમય હતો જ્યારે ભારતે વિશ્વ હોકી પર શાસન કર્યું હતું. ઓલિમ્પિકમાં આઠ વખતના ભૂતપૂર્વ ગોલ્ડ વિજેતા, જોકે, છેલ્લા ચાર દાયકામાં આધુનિક હોકી સાથે તાલ મેળવવામાં નિષ્ફળ રહ્યા હતા. એસ્ટ્રો ટર્ફના આગમન અને રમતના નિયમોમાં અભૂતપૂર્વ ફેરફારોને કારણે ભારતીય હોકી સમય સાથે તાલમેલ મેળવી શકી નહોતી અને વિશ્વસ્તરીય સ્પર્ધાઓમાં સંઘર્ષ કરી રહી હતી. પરંતુ ભારતીય હોકી ટીમ ધૂળમાંથી ઉઠી છે અને પુનરુત્થાનના માર્ગ પર છે. મનપ્રીત સિંહની કેપ્ટનશીપ હેઠળ ભારત આખરે ઓલિમ્પિકમાં મેડલ જીતવામાં સફળ રહ્યું.
આ ઐતિહાસિક જીત માટે ભારતીય ટીમને અભિનંદન આપતા પ્રધાનમંત્રી નરેન્દ્ર મોદીએ કહ્યું, “આ નવું ભારત છે, આત્મવિશ્વાસથી ભરેલું ભારત છે. આ એક ઐતિહાસિક દિવસ છે, જે હંમેશા દરેક ભારતીયની યાદમાં રહેશે. બ્રોન્ઝ ઘરે લાવવા માટે ટીમ ઇન્ડિયાને અભિનંદન. તેઓએ આપણા દેશના યુવાનોને નવી આશા આપી છે.” ટીમના તમામ સભ્યોએ પ્રધાનમંત્રીને તેમના સન્માન સમારોહ દરમિયાન તેમના ઓટોગ્રાફ સાથે હોકી સ્ટીક અર્પણ કરી હતી.
હવે આ હોકી સ્ટીક, જેણે લાખો મહત્વાકાંક્ષી હોકી ખેલાડીઓને પાંખો આપી છે, પ્રધાનમંત્રી દ્વારા મળેલી ભેટોની ઓનલાઈન બિડમાં સમાવવામાં આવી છે. જે કોઈ આ હોકી સ્ટીક મેળવવા માંગે છે તે ઓનલાઈન બિડિંગ સાઇટ - pmmementos.gov.in/ માં ભાગ લઈ શકે છે. 17 સપ્ટેમ્બરથી શરૂ થયેલી આ ઓનલાઈન બિડ 7 ઓક્ટોબર સુધી ચાલશે.
હરાજીમાંથી એકત્ર થયેલી રકમ નમામી ગંગે પ્રોજેક્ટ, ગંગા નદીના સંરક્ષણ અને કાયાકલ્પ કાર્યક્રમ પાછળ ખર્ચવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 169.46 કરોડ લોકોને રસી આપવામાં આવી
ભારતમાં સક્રિય કેસનું ભારણ 6,10,443 થયું
સક્રિય કેસનું ભારણ હાલમાં 1.43% છે
સાજા થવાનો દર હાલમાં 97.37% નોંધાયો
છેલ્લા 24 કલાકમાં 1,36,962 દર્દીઓ સાજા થયા, કુલ વધીને 4,14,68,120 દર્દીઓ સાજા થયા
છેલ્લા 24 કલાકમાં ભારતમાં 50,407 નવા કેસ નોંધાયા
દૈનિક પોઝિટિવીટી દર 3.48% પહોંચ્યો
સાપ્તાહિક પોઝિટિવીટી દર હાલમાં 5.07% છે
કુલ 74.93 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 14,50,532 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
પ્રધાનમંત્રીનું કાર્યાલય
યુકેના વિદેશ મંત્રી શ્રી ડોમિનિક રાબે પ્રધાનમંત્રીની શુભેચ્છા મુલાકાત લીધી
યુકેના વિદેશ મંત્રી શ્રી ડોમિનિક રાબે પ્રધાનમંત્રી શ્રી નરેન્દ્ર મોદીની મુલાકાત લીધી. ચર્ચામાં બંને દેશ વચ્ચે વ્યૂહાત્મક ભાગીદારીના વિવિધ પાસાઓને આવરી લેવામાં આવ્યા હતા.
SD/GP/BT
(
રાષ્ટ્રપતિ સચિવાલય
રાષ્ટ્રપતિએ શ્રી જ્ઞાની ઝૈલ સિંહને તેમની જન્મજયંતિ પર પુષ્પાંજલિ અર્પણ કરી
રાષ્ટ્રપતિ, શ્રી રામ નાથ કોવિંદે, આજે  ગુવાહાટીમાં ભૂતપૂર્વ રાષ્ટ્રપતિ, શ્રી જ્ઞાની ઝૈલ સિંહને તેમની જન્મજયંતિ પર પુષ્પાંજલિ અર્પણ કરી હતી. તેમણે શ્રી જ્ઞાની ઝૈલ સિંહના ચિત્રને પણ શ્રદ્ધાંજલિ આપી હતી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 57.22 કરોડ લોકોને રસી આપવામાં આવી
સક્રિય કેસ કુલ કેસનાં 1.12% થયા માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,63,605 થયું 150 દિવસમાં સૌથી ઓછા
સાજા થવાનો દર હાલમાં 97.54% નોંધાયો માર્ચ 2020 બાદ સૌથી વધુ
છેલ્લા 24 કલાકમાં ભારતમાં 36,571 નવા કેસ નોંધાયા
દેશમાં અત્યાર સુધીમાં કુલ 3,15,61,635 દર્દીઓ સાજા થયા
છેલ્લા 24 કલાકમાં 36,555 દર્દીઓ સાજા થયા
સાપ્તાહિક પોઝિટિવીટી દર 1.93% છે, જે છેલ્લા 56 દિવસથી 3%થી ઓછો છે
દૈનિક પોઝિટિવીટી દર 1.94% પહોંચ્યો, જે છેલ્લા 25 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.26 કરોડ પરીક્ષણો કરવામાં આવ્યા
SD/GP/BT
(
રાષ્ટ્રપતિ સચિવાલય
ભારતીય ફોરેન સર્વિસના પ્રોબેશનર્સે રાષ્ટ્રપતિ મુલાકાત કરી
આંતરરાષ્ટ્રીય ક્ષેત્રે ભારતની ભૂમિકા અને પ્રભાવનો ઝડપથી વિસ્તરણ યુવા રાજદ્વારીઓ માટે નવા પડકારો સાથે અભૂતપૂર્વ તકો રજૂ કરે છે: રાષ્ટ્રપતિ મુર્મુ
ભારતીય વિદેશ સેવા ના પ્રોબેશનરોએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી.
પ્રોબેશનર્સને સંબોધતા રાષ્ટ્રપતિએ કહ્યું કે ભારતીય રાજદ્વારી બનવા માટે આનાથી વધુ સારો સમય હોઈ શકે નહીં. આંતરરાષ્ટ્રીય ક્ષેત્રે ભારતની ભૂમિકા અને પ્રભાવ - વૈશ્વિક વૃદ્ધિના ડ્રાઇવર તરીકે અને વૈશ્વિક શાસનમાં મજબૂત અવાજ તરીકે ઝડપથી વિસ્તરી રહ્યા છે. આજે, આંતરરાષ્ટ્રીય સમુદાય જટિલ વૈશ્વિક પડકારોના ઉકેલ માટે ભારત તરફ જોઈ રહ્યો છે: તે ટકાઉ વૃદ્ધિ હોય, આબોહવા પરિવર્તન હોય, સાયબર સુરક્ષા હોય, આપત્તિઓનો સામનો કરવો હોય અથવા ઉગ્રવાદ અને આતંકવાદનો સામનો કરવો હોય. તેમણે કહ્યું કે આ તેમના જેવા યુવા રાજદ્વારીઓ માટે નવા પડકારો સાથે અભૂતપૂર્વ તકો રજૂ કરે છે.
રાષ્ટ્રપતિએ કહ્યું કે યુવા અધિકારીઓ જવાબદારીઓ નિભાવવાની તૈયારી કરે છે, તેઓએ ધ્યાનમાં રાખવું જોઈએ કે વિદેશમાં તેમના તમામ પ્રયાસો અને પ્રવૃત્તિઓનો અંતિમ ધ્યેય તેમના પોતાના દેશમાં વિકાસ અને વિકાસને પ્રોત્સાહન આપવાનો હોવો જોઈએ. તેમણે કહ્યું કે ભારતની વધુ સમૃદ્ધિના મોટા ધ્યેયને હાંસલ કરવા માટે તેઓએ અન્ય નાગરિક સેવાઓના અધિકારીઓ સાથે હાથ મિલાવીને કામ કરવું પડશે. તેમણે વધુમાં કહ્યું કે તેઓએ વિશ્વભરમાં 33 મિલિયન મજબૂત ભારતીય ડાયસ્પોરા દ્વારા ભજવવામાં આવેલી મહત્વપૂર્ણ ભૂમિકાને કાળજીપૂર્વક કેળવવી અને પ્રોત્સાહન આપવું જોઈએ. તેમણે જણાવ્યું કે કોન્સ્યુલર સેવાઓ અને સમુદાયની પહોંચ સંવેદનશીલતા અને માનવીય સ્પર્શ સાથે પહોંચાડવી જોઈએ. તેમણે અધિકારીઓને નિયમિતપણે ભારતીય સમુદાયના સભ્યોને મળવા અને તેમના કલ્યાણનું ધ્યાન રાખવા વિનંતી કરી.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો –
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 104